Diari Oficial de la Generalitat Valenciana


Sumari del DOGV 3253, del 29-05-1998 (1998/3267)

RESOLUCIÓ de 17 de març de 1998, del conseller d'Obres Públiques, Urbanisme i Transports, per la qual s'estima el recurs ordinari interposat pel senyor Vicente Alba Puertes, com a alcalde president de l'Ajuntament de la Pobla de Vallbona, davant el conseller d'Obres Públiques, Urbanisme i Transports, contra l'Acord de data 30 d'octubre de 1997, de la Comissió Territorial d'Urbanisme.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3253

Data del DOGV
:   29-05-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/3267


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 17 de març de 1998, del conseller d'Obres Públiques, Urbanisme i Transports, per la qual s'estima el recurs ordinari interposat pel senyor Vicente Alba Puertes, com a alcalde president de l'Ajuntament de la Pobla de Vallbona, davant el conseller d'Obres Públiques, Urbanisme i Transports, contra l'Acord de data 30 d'octubre de 1997, de la Comissió Territorial d'Urbanisme. [1998/A3267]
  
Vist el recurs ordinari interposat pel senyor Vicente Alba Puertes, alcalde president de l'Ajuntament de la Pobla de Vallbona, davant el conseller d'Obres Públiques, Urbanisme i Transports, contra l'Acord de data 30 d'octubre de 1997, de la Comissió Territorial d'Urbanisme de València, pel qual, entre altres continguts, es denegava l'aprovació definitiva a la modificació número 52 del Pla General d'Ordenació Urbana de la Pobla de Vallbona i la modificació número 2 del SAUI/2-IBM, tot això dins del segon expedient de modificació puntual del Pla General d'Ordenació Urbana de la Pobla de Vallbona i de conformitat amb els següents
  
Antecedents de fet
  
Primer
  
La Comissió Territorial d'Urbanisme de València, reunida en la sessió de 30 d'octubre de 1997, va acordar en relació amb el segon expedient de modificació puntual del Pla General d'Ordenació Urbana de la Pobla de Vallbona, modificacions del 31 a 58, entre altres continguts, denegar l'aprovació definitiva de les modificacions, 58, 38.2, 39 i la modificació número 2 del Pla Parcial SAUI/2-IBM.
  
Segon
  
En data 2 de desembre de 1997, el senyor Vicente Alba Puertes, com a alcalde president de l'Ajuntament de la Pobla de Vallbona, i en compliment de l'Acord de data 1 de desembre de 1997, del Ple, interposa un recurs ordinari contra el susdit acord, en el qual, després d'al·legar el que estimen convenient, acabaven sol·licitant un pronunciament favorable respecte de les seues pretensions, referides a la modificació número 52 del Pla General d'Ordenació Urbana i la número 2 del Pla Parcial SAUI/2-IBM.
  
Tercer
  
El Servei Territorial d'Urbanisme de València, en data 4 de febrer de 1998, emet un informe favorable sobre la modificació número 52 del PGOU, i proposa la seua aprovació definitiva i la modificació número 2 SAUI/2-IBM, amb l'informe previ del Consell Jurídic Consultiu, als efectes de la seua aprovació definitiva.
  
Fonaments de dret
  
Primer
  
Aquest recurs ordinari és admissible ja que s'ha interposat en temps i forma, conforme determina la Llei 30/1992, de 27 de novembre, Reguladora del Procediment Administratiu Comú.
  
Segon
  
La modificació número 52 tenia un doble objecte: per una part, la modificació d'alineacions, i per una altra, l'increment en una altura sobre la permesa en la parcel·la afectada. La denegació plantejada es basava respecte del primer punt en un informe desfavorable de la Diputació Provincial, quant a administració afectada per la pretesa modificació. I la segona part de la modificació en la falta de justificació per l'increment d'aprofitament urbanístic conforme a l'article 55.3 de la Llei Reguladora de l'Activitat Urbanística (LRAU).
  
La primera de les deficiències és assumida per l'Ajuntament i no constitueix un objecte del recurs presentat; s'hi adjunta el pla corresponent en el qual es mantenen les alineacions existents. No ocorre el mateix amb el segon punt, pendent únicament de justificar l'increment d'aprofitament produït per la modificació pretesa. Aquesta justificació es va produir amb la documentació presentada en data 2 de desembre de 1997, on juntament amb la reparació de les deficiències pròpies d'altres modificacions del mateix pla s'inclou la que ara ens ocupa. S'hi justifica que en el conjunt de modificacions proposades existeix un increment de les dotacions públiques que justifiquen, entre altres, l'increment d'aprofitament de la modificació proposada.
  
En vista d'això s'aprecia que no hi ha cap inconvenient a estimar el recurs, aprovar la modificació número 52 de les Normes Subsidiàries quant a l'increment d'altures i mantenir la denegació de la part referent al canvi d'alineacions.
  
Tercer
  
La segona part del recurs té per objecte la denegació de la modificació número 2 del SAUI/2-IBM, consistent en la substitució d'una zona verda per un ús d'equipament comunitari (tanatori i ecoparc), al costat de la pista d'Ademús, i es manté la superfície de zones verdes mitjançant la qualificació d'un equipament esportiu en la mateixa zona.
  
La denegació es basava en l'existència d'un informe desfavorable de la Direcció General d'Obres Públiques de la Conselleria d'Obres Públiques, Urbanisme i Transports. Després de la presentació del recurs ordinari que ens ocupa s'ha donat trasllat a l'esmentada Direcció General per tal que hi emeta el corresponent informe, i s'ha rebut aquest en data 23 de gener de 1998 amb caràcter favorable. Per la qual cosa es considera reparada la deficiència apreciada en el seu moment. No obstant això, tenint en compte que es tracta d'una modificació que implica un canvi d'ús que afecta zona verda, requereix, amb l'aprovació prèvia, un informe del Consell Jurídic Consultiu.
  
Quart
  
El conseller d'Obres Públiques, Urbanisme i Transports és competent per a resoldre definitivament aquest recurs ordinari, en virtut del que estableix l'article 14 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, del Govern Valencià.
  
Vistos els preceptes legals assenyalats i altres de concordant i pertinent aplicació, resolc:
  
Estimar el recurs ordinari interposat pel senyor Vicente Alba Puertes, com a alcalde president de l'Ajuntament de la Pobla de Vallbona, davant del conseller d'Obres Públiques, Urbanisme i Transports, contra l'Acord de data 30 d'octubre de 1997, de la Comissió Territorial d'Urbanisme, pel qual, entre altres continguts, es denegava l'aprovació definitiva de la modificació número 52 del Pla General d'Ordenació Urbana i la modificació número 2 del SAUI/2-IBM; es deixa sense efecte l'acord en la part afectada pel recurs, s'aprova definitivament la modificació número 52 del Pla General d'Ordenació Urbana i s'emet un informe favorable sobre la modificació número 2 del SAUI/2-IBM, la qual es remet, per al seu informe, al Consell Jurídic Consultiu, amb caràcter previ a la seua resolució.
  
Contra aquesta resolució, que posa fi a la via administrativa, s'hi podrà interposar un recurs contenciós administratiu, davant la Sala Contenciosa del Tribunal Superior de Justícia de la Comunitat Valenciana, en el termini de dos mesos, comptadors des del dia de la notificació o publicació d'aquesta. Per a la interposició del dit recurs serà un requisit imprescindible que, amb caràcter previ, el recurrent comunique a aquest òrgan la interposició d'aquest, de conformitat amb el que disposen els articles 57.2.f i 58 de la Llei Reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això, sense perjudici que puga exercitar qualsevol altre recurs que estime oportú.
  
València, 17 de març de 1998.- El conseller d'Obres Públiques, Urbanisme i Transports: José Ramón García Antón.